Clwb pêl-droed o dref Y Fflint, Sir Y Fflint yw **Clwb Pêl-droed Tref Y Fflint Unedig** (Saesneg: *Flint Town United Football Club*) sy'n chwarae yng Nghynghrair Undebol Huws Gray, sef prif adran gogledd Cymru ac ail reng pyramid pêl-droed cenedlaethol Cymru.

ddeFfurfwyd y clwb yn 1886 fel **C.P.D. Y Fflint** ac maent yn chwarae eu gemau cartref ar Cae y Castell. Niall McGuiness yw rheolwr y clwb.

Hanes
-----

Ffurfiwyd **C.P.D. Y Fflint** ym 1886 gyda'r clwb yn cyrraedd rownd derfynol y Cwpan Amatur ym 1890-91 cyn colli yn erbyn C.P.D. Fictoria Wrecsam. Llwyddodd Y Fflint hefyd i ddod yn aelodau gwreiddiol Cynghrair Arfordir Gogledd Cymru ac ennill y bencampwriaeth cyntaf un ym 1893-94.

Ym 1905, unodd tri o glybiau'r dref; **Flint Town**, **Flint Athletic** a **Flint United Alkali Company** i greu **C.P.D. Tref Y Fflint** (Saesneg: *Flint Town Footbal Club*) a sicrhawyd eu llwyddiant cyntaf yn rownd derfynol Cwpan Amatur Cymdeithas Bêl-droed Arfordir Gogledd Cymru ym 1909-10 pan drechwyd Pwllheli o gôl i ddim. a llwyddodd y clwb i gyrraedd rownd derfynol Cwpan Cymru ym 1924-25 cyn colli yn erbyn Wrecsam.

Wedi'r Ail Ryfel Byd unodd **C.P.D Tref Y Fflint** gyda chlwb newydd o'r enw C.P.D. Athletic Y Fflint, oedd wedi bod yn chwarae yng Nghynghrair Dyserth, o dan yr enw **C.P.D. Tref Y Fflint Unedig**. Llwyddodd y clwb newydd i ennill Cwpan Amatur Cymru ym 1947-48 cyn ymuno â Chynghrair Cymru (Y Gogledd) ym 1949-50.

Daeth oes aur y clwb yn ystod y 1950au wrth i gyn chwaraewr rhyngwladol Cymru, Billy Hughes arwain y tîm i fuddugoliaeth dros Gaer yn rownd derfynol Cwpan Cymru o flaen torf o 15,584 ar Y Cae Ras.

Erbyn diwedd y 1960au roedd y clwb wedi disgyn i chwarae mewn cynghreiriau lleol a bu rhaid disgwyl tan 1988-89 am unrhyw lwyddiant pan enillodd y clwb Gynghrair Undebol y Gogledd. Cafwyd gwahoddiad i fod yn rhan o gynghrair newydd y Gynghrair Undebol ar gyfer tymor 1990-91 gan ddod yn bencampwyr cyntaf y gynghrair newydd.

Ar ddiwedd tymor 1990-91 cafwyd gêm rhwng pencampwyr y Gynghrair Undebol a phencampwyr Cynghrair Cymru (Y De) er mwyn penderfynu pencampwyr Cymru. Llwyddodd Y Fflint i drechu Y Fenni i ddod yn bencampwyr cyntaf Cymru.. Yn 1992 cafodd y clwb wahoddiad i fod yn un o'r 20 clwb yn nhymor cyntaf Uwch Gynghrair Cymru gan orffen y tymor cyntaf yn yr 16eg safle cyn colli eu lle ym mhrif adran Cymru ar ddiwedd tymor 1997-98.

Anrhydeddau
-----------

* **Cwpan Cymru: 1**
	+ Enillwyr: 1953-54
	+ Cyrraedd y Rownd Derfynol: 1924-25
* **Cwpan Amatur Cymru: 1**
	+ Enillwyr: 1947-48
	+ Cyrraedd y Rownd Derfynol: 1890-91, 1939-40

Cyfeiriadau
-----------

1. 1 2 3  "Profile:Flint Town United". Archifwyd o'r gwreiddiol ar 2016-03-13. Cyrchwyd 2015-07-08. Unknown parameter `|published=` ignored (help)
2. 1 2  "Welsh Amateur Cup Results". Archifwyd o'r gwreiddiol ar 2015-07-16. Cyrchwyd 2015-07-08. Unknown parameter `|published=` ignored (help)
3. ↑  "North Wales Coast League History". Archifwyd o'r gwreiddiol ar 2018-01-05. Cyrchwyd 2018-11-26. Unknown parameter `|published=` ignored (help)
4. ↑  "North Wales Coast League: 1893-94". Unknown parameter `|published=` ignored (help)
5. ↑  Davies, Gareth M. *A Coast of Soccer Memories 1894-994*. t. 313. ISBN 0-9524950-0-7.
6. ↑  "Welsh Cup Final 1924-25". Unknown parameter `|published=` ignored (help)
7. ↑  "Welsh League (North): 1949-50". Unknown parameter `|published=` ignored (help)
8. ↑  "Welsh Cup Final: 1953-54". Unknown parameter `|published=` ignored (help)
9. ↑  "Welsh Alliance: 1988-89". Unknown parameter `|published=` ignored (help)
10. ↑  "Cymru Alliance History". Archifwyd o'r gwreiddiol ar 2019-08-21. Cyrchwyd 2018-11-26. Unknown parameter `|published=` ignored (help)
11. ↑  "Cymru Alliance: 1990-91". Unknown parameter `|published=` ignored (help)
12. ↑  "Cymru Alliance 1990-91". Archifwyd o'r gwreiddiol ar 2016-03-05. Cyrchwyd 2015-07-16. Unknown parameter `|published=` ignored (help)
13. ↑  "Teithio'r Tymhorau: 1992-93". Unknown parameter `|published=` ignored (help)
14. ↑  "Welsh Tables 1997-98". Unknown parameter `|published=` ignored (help)

Dolen allanol
-------------

* Gwefan y clwb


| Cynghrair Undebol, 2018-19 |
| --- |
| Airbus UK | 
Bangor | 
Bwcle | 
Cegidfa |
Conwy | 
Dinbych | 
Gresffordd | 
Hotspur Caergybi |
Llanrhaeadr | 
Penrhyncoch | 
Porthmadog | 
Prestatyn |
Rhuthun | 
Treffynnon
Y Fflint | 
Y Rhyl |